Sleduj informácie na obaloch potravín

Cukríky, keksíky, čokolády, tyčinky, lízanky, sladké krémy či džemy - sladkého nikdy nie je dosť! A v detskom svete to platí obzvlášť. Našich najmenších láka všetko, čo je krásne farebné, pretože jedia predsa aj oči. Avšak to, čo svojim deťom ponúkate v dobrej viere za odmenu či len tak pre radosť, im môže spôsobiť vážne zdravotné problémy. Mnoho z týchto sladkostí totiž obsahuje nebezpečné látky. Medzi najhoršie patria azofarbivá E102, E104, E110 E122, E124 a E129, ktoré sa najčastejšie používajú práve pri výrobe cukroviniek, mliečnych výrobkov, nealkoholických nápojov či žuvačiek.

E104 (chinolínová žltá)
Ide o syntetické farbivo zelenožltej farby. Používa sa v nealko nápojoch, cukrovinkách, cukríkoch či zmrzline.

Čo môže spôsobiť?
Žihľavku, hyperaktivitu detí. V USA a Japonsku je už zakázané.
E102 (tartrazín)
Ide o syntetické žlté farbivo, ktoré sa používa nielen v pekárenských či mliečnych výrobkoch, ale je aj súčasťou jogurtov, polievkok, omá čok, horčíc či u deti mimoriadne obľúbených žuvačiek, dokonca sa nimi farbia aj niektoré lieky. 

Čo môže spôsobiť?
Okrem astmy a detskej hyperaktivity môžu byť príčinou vzniku niektorých alergií.
E122 (azorubín)
Červené syntetické farbivo, pridáva sa do nealkoholických a alkoholických nápojov, cukroviniek, mliečnych výrobkov či konzervovaného ovocia.

Čo môžu spôsobiť?
Alergiu, žihľavku, detskú hyperaktivitu.
E129 (allura červená)
Používa sa často v práškových zmesiach na výrobu nápojov, v dezertoch, cukríkoch, zmrzlinách.

Čo môže spôsobiť?
Alergiu, vyrážky, nevoľnosť, detskú hyperaktivitu.
E110 (pomarančovožltá)
Žlté až oranžové syntetické farbivo. Používa sa v nápojoch, cukrovinkách, zmrzlinách, žuvačkách, instantných polievkach a tiež často pri farbení liekov či výživových doplnkov.

Čo môže spôsobiť?
Alergiu - vyrážky, opuchy, zvracanie, žihľavku či hyperaktivitu u detí, astmu, niektorí odborníci hovoria aj o nádoroch obličiek a nadobličiek.
E124 (košenilová červená 4R)
Jasnočervené syntetické farbivo, ktoré sa pridáva do viacerých obľúbených potravín u detí. Nájsť ho môžete napr. v želé, v žuvačkách, viacerých druhoch zmrzlín či cukríkov. Ani cukrovinky či rybacie výrobky často nie sú výnimkou.

Čo môže spôsobiť?
Alergie, astmu, detskú hyperaktivitu.

Úloha : 
1. Zisťuj prítomnosť uvedených látok v   rôznych  cukrovinkách, mliečnych výrobkoch, žuvačkách a nealkoholických nápojoch.
Postup :  Informácie vyhľadávaj na etiketách výrobkov.
Vypracovanie :



